CELEX: 62021TN0368
Language: da
Date: 2021-07-01 00:00:00
Title: Sag T-368/21: Sag anlagt den 1. juli 2021 — Di Taranto mod Den Europæiske Anklagemyndighed

13.9.2021   
            
            
               DA
            
            
               Den Europæiske Unions Tidende
            
            
               C 368/24
            
         
      Sag anlagt den 1. juli 2021 — Di Taranto mod Den Europæiske Anklagemyndighed
      (Sag T-368/21)
      (2021/C 368/40)
      Processprog: italiensk
      
         Parter
      
      
         Sagsøger: Alessandro Di Taranto (Rom, Italien) (ved advokat G. Pellegrino)
      
         Sagsøgt: Den Europæiske Anklagemyndighed (EPPO)
      
         Sagsøgerens påstande
      
      
                  —
               
               
                  »Decision of the College of the European Public Prosecutor’s Office of 3 May 2021 on the appointment of fifteen European Delegated Prosecutors of the EPPO in the Italian Republic«, hvorved de europæiske delegerede anklagere for den italienske stat udnævntes, annulleres.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et enkelt anbringende om ulovlighed som følge af den ulovlige karakter af den forudgående og bindende afgørelse af 28. april 2021 truffet af Consiglio Superiore della Magistratura (det øverste råd for retsvæsenet), som er den kompetente myndighed i Italien til at udnævne de europæiske delegerede anklagere.
      Som en foreløbig forholdsregel har sagsøgeren anfægtet afgørelsen fra EPPO’s kollegium, idet det herved gøres gældende, at den er behæftet med fejl som følge af ulovligheden af afgørelse af 28. april 2021, hvorved Consiglio Superiore della Magistratura godkendte den endelige fastlæggelse, hvorunder Alessandro Di Taranto, med hensyn til de tre anklagere, der skal udnævnes til kontoret i Rom, blev udpeget efter de øvrige kandidater.